Daenerys Targaryen pornește spre est prin deșertul roșu, însoțită de cavalerul Jorah Mormont, puținii susținători loiali rămași și trei dragoni nou-născuți. Cercetașii găsesc un drum sigur spre orașul Qarth, un centru comercial. Datorită dragonilor, Daenerys devine minunea orașului, dar nu își poate asigura sprijinul neguțătorilor pentru a revendica tronul din Westeros. În Casa Celor Nemuritori, puternicii vrăjitori din Qarth îi arată lui Daenerys o serie de imagini amăgitoare, punându-i viața în pericol. Unul dintre dragonii lui Daenerys, Drogon, arde Casa Celor Nemuritori, stârnind mânia qartheenilor. O încercare de asasinare a lui Daenerys, desfășurată în portul orașului, este dejucată de sosirea a doi străini, un războinic gras pe nume Vânjosul Belwas și scutierul lui, un războinic vârstnic pe nume Arstan Barbă-Albă. Ei sunt agenții aliatului lui Daenerys, Illyrio Mopatis, veniți să o escorteze în Orașul Liber Pentos. Daenerys și însoțitorii ei părăsesc orașul.

Jeremy Bentham (n. 15/26 februarie 1748 – d. 6 iunie 1832) a fost un jurist, filosof și reformator social englez . Este cunoscut pentru contribuțiile sale în dezvoltarea inițială a utilitarismului.

Aravá (în ebraică: ערבה, articulat Ha'aravá, în arabă: وادي عربه Wadi 'Araba, în engleză:Arabah) este o vale lungă și strâmtă de tip graben în sud-estul Palestinei sau al Țării Israel, care se întinde din sudul Mării Moarte și până la Golful Eilat, și care desparte Munții Edomului la est, de Munții Neghevului la vest. Lungimea văii Aravá este de circa 160 km, iar lățimea de 5–25 km. De-a lungul acestei văi trece granița dintre Iordania și Israel.

În sezonul 1955-1956 Blackpool termină campionatul pe a doua poziție, grație talentelor aduse de antrenorul Joe Smith, între care se numărau Jackie Mudie și Jimmy Armfield. Echipa a terminat la unsprezece puncte în spatele campioanei Manchester United. Matthews considera că jocul prestat în victoria cu 3–1 împotriva lui Arsenal a fost unul din cele mai bune făcute de el. La sfârșitul acestei campanii, Matthews a fost primul câștigător al Balonului de Aur, învingând-ul în sondaj pe Alfredo Di Stéfano, cu 47 la 44 de voturi.

10 septembrie: Rămășițe ale unei vechi specii umane (Homo naledi) au fost descoperite într-o peșteră din Africa de Sud din care au fost exhumate osemintele a 15 hominizi. Echipa de cercetători care efectuează săpăturile arheologice a formulat ipoteza că aceste vechi rude îndepărtate ale omului practicau deja rituri funerare.

16 ianuarie: Societatea Regală de Științe din Regatul Unit a anunțat că sonda britanică Beagle 2 a fost găsită pe planeta Marte, la 11 ani după ce a fost pierdută. Beagle 2, parte a misiunii Mars Express a Agenției Spațiale Europene pentru descoperirea vieții extraterestre, ar fi trebuit să asolizeze pe Marte în ziua de Crăciun 2003, însă a fost dată dispărută pe 19 decembrie 2003.

25 ianuarie: Partidul grec antiausteritate Syriza, a obținut o victorie clară în fața partidului conservator aflat la putere în alegerile legislative din Grecia.